Hausaki (Harshen Hausa/هَرْشَن هَوْسَ) ju zıwanê do Afro-Asyatiko, zıwananê Çadkiyan rao. Eno zıwan Sahel, Nicer, Nicerya, Sudan, Kamerun, Gana u Çad de qal beno. No zıwan, pe zıwanê Erebki ra gıre dayo u bınê tesırê Erebki de mendo. Zıwanê Hausaki terefê 50 (pancas) milyonan ra zêde merduman ra qal beno. Zıwan, Nicer u Nicerya de zıwanê resmiyan miyan de ca gêno. Pêro hetê mısılmananê Nicerıcan ra qal beno. Eno zıwan hem pê Alfabey Latinki u hem zi pê Alfabey Erebki ra nusiyeno. Fekê xo zaf estê u ca be ca vuriyenê.